|  |  |  |  |  |
| --- | --- | --- | --- | --- |
| ПРЕДМЕТ: **ИНФОРМАТИКА И РАЧУНАРСТВО** | | | | |
| УЏБЕНИК: **Информатика и рачунарство за 5. разред** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 19** | | ОДЕЉЕЊЕ**:** | | ДАТУМ**:** |
| Наставна тема: | **Дигитална писменост** | | | |
| Наставна јединица: | **Будите безбедни на мрежи** | | | |
| Тип часа: | Обрада | | | |
| Циљ часа: | Упознати ученике о опасностима које вребају на интернету и начинима заштите. | | | |
| Исходи часа: | * По завршетку часа ученици ће бити у стању да: * објасне начин рада рачунарских вируса; * опишу неки злоћудни програм; * објасне важност редовног ажурирања програма на рачунару; * опишу функцију *заштитног зида* (*Windows Firewall*); * препознају иконицу катанца која се налази поред адресе веб-сајта и наведе шта она означава; * објасне важност креирања доброг корисничког имена и лозинке на веб-сајтовима у циљу заштите личних података од могућих злоупотреба. | | | |
|  | Фронтални, индивидуални, рад у пару | | | |
| Наставне методе: | Илустративно - демонстративна, монолошко-дијалошка, метода решавања проблемских задатака | | | |
| Наставна средства: | * Десктоп рачунар/лаптоп рачунар/таблет/паметни телефон * Монитор, тастатура, миш * Други периферни уређаји које имате * Бела табла * Фасцикла *РС.5.3.3\_Појмовне\_мапе* * Антивирусни програм * Програм Google Chrome * Радни листови. | | | |
| Корелација са другим предметима: | Техника и технологија | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део**  (5 мин) | Наставник дискутује са ученицима о опасности коришћења интернета и указује на штетне програме који могу да изазову бројне проблеме у рачунару.  Наставник дели ученицима радни лист *РС.5.3.3\_ Радни\_лист\_1.docx*. и тражи од њих да испуне појмовне мапе помоћу које ће научити шта је малвер и да постоји више категорија малвера, попут тројанских коња, црва, шпијунских и рекламних софтвера. Ученици испуњавају појмовне мапе, а као извор информација, уколико је потребно, користе уџбеник, страна 96. | | | |
| **Главни део:**  (30 минута) | Наставник објашњава ученицима да је циљ малвера да направе штету на рачунару, обришу датотеке или да дођу до личних информација. Напомиње им да ове малвере праве људи који знају да програмирају.  Наставник дели ученицима радни лист *РС.5.3.3\_Радни\_лист\_2.docx*. и тражи од ученика да ураде задатак из радног листа. Разговара са ученицима о антивирусном програму који је инсталиран на рачунарима у кабинету. Подстиче ученике да га отворе и покрену скенирање рачунара од малвера. Ако антивирусни програм пронађе неки сумњив програм, помаже ученицима да га обришу. Ученици прате инструкције наставника и раде задатак на рачунару.  Наставник Објашњава ученицима да се нови вируси појављују свакодневно и да би због тога требало да будемо прикључени на интернет и ажурирамо антивирусни програм скоро сваки дан.  Дели ученицима радни лист *РС.5.3.3\_Радни\_лист\_3.docx*. и тражи од ученика да ажурирају антивирусни програм на свом рачунару како би открили да ли на њему постоји неки вирус или шпијунски софтвер.  Наставник дели ученицима радни лист *РС.5.3.3\_Радни\_лист\_4.docx*. и тражи од ученика да претражите интернет и пронађу информације о томе како да креирају безбедно корисничко име и лозинку. Своја сазнања треба да да напишу у виду смерница. | | | |
| **Завршни део:**  (10 минута) | Наставник дели ученицима евалуациони лист RS.5.3.3\_ Евалуациони\_лист\_Лекција\_3.docx како би проверио у којој мери су ученици разумели садржаје обрађене на часу. Ученици попуњавају. Наставник ради фронталну проверу. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |